1. FRI BEVÆGELIGHED FOR PERSONER

GENSIDIG ANERKENDELSE AF ERHVERVSMÆSSIGE KVALIFIKATIONER

31992 L 0051: Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF (EFT L 209 af 24.7.1992, s. 25), som ændret ved:

- 31994 L 0038: Kommissionens direktiv 94/38/EF af 26.7.1994 (EFT L 217 af 23.8.1994, s. 8),

- 11994 N: Akt vedrørende tiltrædelsesvilkårene og tilpasningerne af traktaterne — Republikken Østrigs, Republikken Finlands og Kongeriget Sveriges tiltrædelse (EFT C 241 af 29.8.1994, s. 21),

- 31995 L 0043: Kommissionens direktiv 95/43/EF af 20.7.1995 (EFT L 184 af 3.8.1995, s. 21),

- 31997 L 0038: Kommissionens direktiv 97/38/EF af 20.6.1997 (EFT L 184 af 12.7.1997, s. 31),

- 32000 L 0005: Kommissionens direktiv 2000/5/EF af 25.2.2000 (EFT L 54 af 26.2.2000, s. 42),

- 32001 L 0019: Europa-Parlamentets og Rådets direktiv 2001/19/EF af 14.5.2001 (EFT L 206 af 31.7.2001, s. 1).

Kommissionen tilpasser om nødvendigt direktiv 92/51/EØF inden tiltrædelsesdatoen efter fremgangsmåden i direktivets artikel 15 for at tage hensyn til de nye medlemsstaters tiltrædelse med henblik på:

a) med virkning fra tiltrædelsesdatoen indsættes følgende paramedicinske og socialpædagogiske uddannelser i bilag C:

- Den Tjekkiske Republik: fysioterapeut ("Fyzioterapeut"), folkesundhedsbeskyttelsesassistent ("Asistent ochrany veřejného zdraví"), teknisk laboratorieassistent ("Zdravotní laborant"), røntgenassistent ("Radiologický asistent"), tandtekniker ("Zubní technik"), apoteksassistent ("Farmaceutický asistent"), ortopæd- og protesetekniker ("Ortoticko-- protetický technik"), pædiatrisk sygeplejerske ("Dětská sestra"), ernæringsterapeut ("Nutriční terapeut");

- Slovakiet: danselærer på kunstgrundskoler ("učiteľ tanca na základných umeleckých školách"), hygiejne- og epidemiologiassistent ("asistent hygienickej služby/asistent hygieny a epidemiológie"), revalideringsmedarbejder/revalideringsassistent ("rehabilitačný pracovník"/"rehabilitačný asistent"), ortopædtekniker ("ortopedický technik"), tandtekniker ("zubný laborant"/"zubný technik"), ernæringsassistent ("diétna sestra"/"asistent výživy"), sundhedsassistent ("zdravotnícky asistent"), massør ("masér"), teknisk laboratorieassistent ("zdravotnícky laborant"), apoteksassistent ("farmaceutický laborant");

b) med virkning fra tiltrædelsesdatoen indsættes følgende uddannelser med en særlig struktur i bilag D:

- Litauen: Lovregulerede uddannelser, som fører frem til nationale erhvervskvalifikationer i Republikken Litauen. For disse niveauer gælder følgende definitioner:

- Niveau 3: kompetence med hensyn til komplicerede arbejdsaktiviteter, der udføres under forhold, der kræver tilstrækkeligt ansvarlige og selvstændige beslutninger. Evne til at tilrettelægge og lede en gruppes aktiviteter er påkrævet. Bevis som faglært arbejder (Profesinio mokymo diplomas) gives afslutningen af en uddannelse af tre års varighed.

- Niveau 4: kompetence med hensyn til komplicerede arbejdsaktiviteter, der udføres under forhold, der kræver ansvar, uafhængighed, indgående kundskaber og specifikke færdigheder. Evne til at tilrettelægge og lede en gruppes aktiviteter er påkrævet. Bevis for højere uddannelse ("Aukštesniojo mokslo diplomas") gives efter afslutningen af en uddannelse af 3-4 års varighed.

--------------------------------------------------